รัฐบาลเร่งเครื่องงบประมาณปี’54ก่อนยุบสภา
&nbsp;
21 ส.ค. 2554

โพสต์ทูเดย์ — คลังเร่ง พ.ร.บ.งบประมาณร่ายจ่ายประจำปี 2554 เข้าสภา หลังนายกฯ ประกาศยุบสภา
นายกรณ์ จาติกวณิช รมว.คลัง เปิดเผยว่า หลังจากนายกรัฐมนตรีประกาศเลือกตั้งใหม่ในเดือน พ.ย. 2553 นั้น ภารกิจสำคัญของกระทรวงการคลังที่ยังต้องดำเนินการต่อจากนี้ไปคือการเร่งผลักดันการพิจารณาร่าง พ.ร.บ.งบประมาณรายจ่ายประจำปีงบประมาณ พ.ศ. 2554 ให้แล้วเสร็จภายในกลางเดือน ก.ย. 2553 โดยจะขอให้มีการเปิดประชุมสภาเพื่อพิจารณาร่าง พ.ร.บ.งบประมาณฯ ในวันที่ 24 พ.ค.นี้ 
“ตอนนี้ยังไม่รู้ว่ากลุ่มเสื้อแดงจะยอมรับข้อเสนอหรือไม่ หากไม่มีงบประมาณปี 2554 ออกมาประเทศก็จะต้องใช้กรอบงบประมาณปี 2553 ไปก่อน ซึ่งจะทำให้เป็นปีที่มีงบประมาณของรัฐบาลออกมาใช้น้อยกว่าปกติ เพราะเป็นการพิจารณางบประมาณช่วงวิกฤตเศรษฐกิจ ดังนั้นสิ่งสำคัญจึงต้องผลักดันให้ผ่านขั้นตอนงบประมาณออกมาใช้ในปีต่อไปก่อน” นายกรณ์ กล่าว
รมว.คลังยืนยันว่า จะต้องผลักดันให้งบประมาณรายจ่ายประจำปี 2554 ดำเนินการให้เสร็จก่อนที่รัฐบาลจะตัดสินใจยุบสภา ซึ่งหมายความว่าต้องให้แล้วเสร็จภายในกลางเดือน ก.ย. 2553 ตามกรอบกฎหมาย
ก่อนหน้านี้ที่ประชุม ครม.เมื่อวันที่ 4 พ.ค. 2553 ที่ประชุมเห็นชอบร่าง พ.ร.ฎ.เรียกประชุมรัฐสภาสมัยวิสามัญเพื่อพิจารณาร่าง พ.ร.บ.งบประมาณรายจ่ายประจำปี 2554 ในวาระที่ 1 ระหว่างวันที่ 2427 พ.ค.นี้ สำหรับแผนการจัดทำงบประมาณรายจ่ายประจำปี 2554 เป็นงบประมาณขาดดุล 4.2 แสนล้านบาท คิดเป็น 4.1% ของผลิตภัณฑ์มวลรวมภายในประเทศ (จีดีพี) โดยเป็นงบประมาณรายจ่ายทั้งสิ้น 2.07 ล้านล้านบาท สูงกว่าปี 2553 จำนวน 3.7 แสนล้านบาท หรือเพิ่มขึ้น 21.8% และประมาณการรายได้ไว้ 1.6 ล้านล้านบาท ประมาณการดังกล่าวอยู่ภายใต้สมมติฐานว่าเศรษฐกิจไทยในปี 2554 จะขยายตัวในระดับ 6.5%